CELEX: 62022TN0016
Language: ro
Date: 2022-01-10 00:00:00
Title: Cauza T-16/22: Acțiune introdusă la 10 ianuarie 2022 – NV/BEI

28.2.2022   
            
            
               RO
            
            
               Jurnalul Oficial al Uniunii Europene
            
            
               C 95/40
            
         
      Acțiune introdusă la 10 ianuarie 2022 – NV/BEI
      (Cauza T-16/22)
      (2022/C 95/57)
      Limba de procedură: franceza
      
         Părțile
      
      
         Reclamantă: NV (reprezentant: L. Levi, avocată)
      
         Pârâtă: Banca Europeană de Investiții
      
         Concluziile
      
      Reclamanta solicită Tribunalului:
      
                  —
               
               
                  declararea prezentei acțiuni admisibilă și întemeiată;
                  în consecință,
               
            
                  —
               
               
                  anularea deciziei din 5 februarie 2021 prin care au fost calificate drept nemotivate absențele reclamantei din perioadele următoare: 29 mai 2020 – 15 septembrie 2020, 30 iunie 2020 – 30 septembrie 2020, 7 septembrie 2020 – 7 noiembrie 2020 și 3 noiembrie 2020 – 8 ianuarie 2021;
               
            
                  —
               
               
                  în măsura necesară, anularea deciziei din 1 octombrie 2021 de respingere a căii de atac administrative introduse la 1 aprilie 2021 împotriva deciziei din 5 februarie 2021;
               
            
                  —
               
               
                  anularea deciziei din 20 aprilie 2021 prin care au fost calificate drept nemotivate absențele reclamantei din perioada 8 ianuarie 2021 – 8 aprilie 2021;
               
            
                  —
               
               
                  anularea deciziei din 3 mai 2021 prin care au fost calificate drept nemotivate absențele reclamantei din perioada 8 aprilie 2021 – 8 iunie 2021;
               
            
                  —
               
               
                  în măsura necesară, anularea deciziei din 27 octombrie 2021 de respingere a căii de atac administrative introduse la 18 iunie 2021 împotriva deciziilor din 20 aprilie 2021 și din 3 mai 2021;
               
            
                  —
               
               
                  obligarea BEI la plata remunerațiilor aferente perioadelor 29 mai 2020 – 8 ianuarie 2021, 8 ianuarie 2021 – 8 aprilie 2021 și 8 aprilie 2021 – 8 iunie 2021, remunerații care ar trebui majorate cu dobânzi de întârziere, dobânzile de întârziere fiind stabilite la rata dobânzii Băncii Centrale Europene majorată cu 2 puncte;
               
            
                  —
               
               
                  obligarea BEI la repararea prejudiciilor reclamantei;
               
            
                  —
               
               
                  obligarea BEI la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă trei motive.
      
                  1.
               
               
                  Primul motiv, întemeiat pe încălcarea articolelor 2.3, 3.3, 3.4 și 3.6 din anexa X la dispozițiile administrative, pe încălcarea articolului 34 din Cartă coroborat sau nu cu articolele 2.3, 3.3, 3.4 și 3.6 din dispozițiile administrative, pe eroarea vădită de apreciere, pe încălcarea obligației de solicitudine și pe abuzul de drept.
               
            
                  2.
               
               
                  Al doilea motiv, întemeiat pe încălcarea obligației și a îndatoririi de diligență, pe încălcarea articolului 41 din Carta drepturilor fundamentale a Uniunii Europene și pe eroarea vădită de apreciere.
               
            
                  3.
               
               
                  Al treilea motiv, întemeiat pe încălcarea articolului 33b din Regulamentul personalului și a articolului 11 din dispozițiile administrative.